Kao što znate ekstremno sam dugoroačan ulagač i ne marim za kolebanja poput ovoga danas, ali razni ljudi me pitaju, pa evo mog stajališta (naravno mogu biti i u krivu).

Pad je bezveze zbog niza argumenata:

1. Previše je vrijednosti u Agrokoru, a previše racionalnih aktera oko njega, da bi to ‘sve’ propalo. Pitanje je kakve opcije ima Ivica Todorić, tko zna, možda se može restrukturirati bez žrtvovanja (većeg dijela) vlaništva – ne znam. Ali recimo da se čak i materijaliza ‘katastrofičan’ scenarij kako ga zovu neki analitičari, pa da se mora odreći valsništva. Time se dug pretvara u equity, to je hrvatski vanjski dug i de facto se vanjski dug zamijenjue s FDI i vanjska bilanca RH izgleda bolje, a ne lošije nakog toga!

2. Lako moguće da će neki dobavljači morati pristati na ‘haircut’. Koliko vidim većina domaćih većih dobavljača su dobro kapitalizirani, a osim toga ako im je Agrokor već dugo dužan, to je već na neki način ukalkulirano u bilance (formalno) ili neformalno prepoznato od banaka i ostalih. Svaka moguća nagodba pak vjerujem da će više poštediti manje dobavljače.

3. Pad dionica iz same grupe me najviše čudi, jer ako se Agrokor restrukturira, onda bi to moglo ići na prodaju i/ili izlistavanje neke vrste. Naravno, moguće je da će oni kao dobavljači biti najviše ošišani. S druge strane VPIK se npr. trguje po svega 25% BV (tako da sam danas čak i dao nalog za kupnju njega po tim rasprodajnim cijenama).

4. Cijelo gospodarstvo je prilično robusno.

5. I na koncu, siguran sam da mnogi od velikih aktera koji se sigurno vrte oko ove priče imaju pristup i malo (ali samo malo) sofisticiranijim instrumentima, kao što je hrtvaski CDS. A on je valjda upravo na povijestno nanižim razinama — dakle globalna financijska tržišta procjenjuju da nema sistemskog rizika. Također, jučer smo imali sjajno izdanje obveznica RH. Naravno, moguće je da smo globalan financijska tržišta i ja u krivu, a naši špekulantići u pravu. A i moguće je da smo u pravu, pa bude drugačije (jer sve je stvar vjerojatnosti – recimo imate kockara koji se kockaju u kazinu ili nekim instrumentom, recimo dionicom, pa ako pogode, kažu da su ‘bili u pravu’ – nisu).

p.s. Prije nego sam ovo pisao pričao s prijateljima da je npr. skroz apsurdno da RIVP pada, usprkos ‘beti’, a evo je sada gdje je 🙂

p.p.s. I dalje očekujem brzo podizanje rejtinga RH.

Napomena: Imam naravno razne hrvatske dionice, uklj. RIVP, a od Agrokorovih Vupik i Belje.